O nodo sinoauricular ye o marcador natural d'o ritmo cardiaco que determina a freqüencia d'o traquiar. Tamién i hai atras celulas que pueden activar-se espontaniament, pero de normal, s'activan con un ritmo mas lento, y por ixo, nomás de cabo ta quan cheneran un impulso cardiaco que prencipia un ciclo (que se dice alavez traquiu ectopico). Antiparte, o ritmo d'activación d'o nodo sino-auricular pende tamién en a influencia externa d'o sistema niervoso autonomo (mas que mas en o balance entre as suyas brancas simpatica y parasimpatica).